Ministerstva vnútra Slovenskej republiky

Pribinova 2, 812 72 Bratislava

Č. p. : KM-CPR2-2022/000560

VÝZVA NA PREDLOŽENIE PONUKY

(zadávanie zákazky s nízkou hodnotou podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Andrea Dudoňová

Telefón: 02/4859 2955

E-mail: [andrea.dudonova@minv.sk](mailto:andrea.dudonova@minv.sk)

### 

### II. Opis

Názov zákazky:

Zabezpečenie individuálnych školení formou kurzov pre zamestnancov Inštitútu správnych a bezpečnostných analýz MV SR

Druh zákazky: služba

Spoločný slovník obstarávania (CPV): [80510000-2 - Služby týkajúce sa odborných školení](http://www.cpv.enem.pl/sk/80510000-2)

Rozdelenie predmetu zákazky na časti: Predmet zákazky nie je rozdelený na časti.

Hlavné miesto poskytovania služieb: V sídle dodávateľa.

Termín splnenia zákazky:

Odo dňa účinnosti Zmluvy o poskytnutí služieb do 31.12.2022 alebo do úplného dodania všetkých služieb uvedených v prílohe č. 1 podľa toho, ktorá skutočnosť nastane skôr.

Opis predmetu zákazky:

Zabezpečenie kurzov v roku 2022 podľa potreby jednotlivých zamestnancov Inštitútu správnych a bezpečnostných analýz v oblastiach metodiky projektového riadenia, metodiky pre budovanie a strategické riadenie podnikovej architektúry, modelovacieho jazyka pre podnikovú architektúru, metodiky riadenia informačných systémov. Kurzy sú určené pre interných zamestnancov Inštitútu správnych a bezpečnostných analýz MV SR, pracujúcich na trvalý pracovný pomer.

Presný opis predmetu zákazky vid príloha 1.

### III. predpokladaná hodnota zákazky:

Predpokladaná hodnota zákazky je: *38 891 EUR bez DPH*

### .IV. Administratívne informácie

Komunikácia:

Oznámenie, odovzdávanie podkladov a dorozumievanie medzi verejným obstarávateľom a záujemcami/uchádzačmi bude uskutočňované prostriedkami elektronickej komunikácie – e-mailom. Verejný obstarávateľ akceptuje zo strany záujemcov aj iné spôsoby komunikácie, napr. písomne prostredníctvom pošty, faxom, telefonicky alebo ich kombináciou.

Lehota na predkladanie ponúk:

Dátum: 04.03. 2022

Čas: 15:00 hod.

Spôsob predkladania ponúk:

Formou elektronickej komunikácie na e-mail andrea.dudonova@minv.sk.

### V. Podmienky účasti

Uchádzač musí spĺňať podmienku účasti podľa § 32 ods. 1 písm. e) zákona o verejnom obstarávaní, t. j. musí byť oprávnený poskytovať služby v oblasti predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení poskytovať službu (napríklad výpis z obchodného registra alebo živnostenského registra), uvedenú skutočnosť overí verejný obstarávateľ z informačného systému verejnej správy.

Uvedené platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z obchodného registra alebo živnostenského registra).

Ak uchádzač nesplní požiadavku podľa tohto bodu výzvy na predkladanie ponúk, bude vyzvaný na vysvetlenie alebo doplnenie dokladov.

Uchádzač musí spĺňať podmienku účasti podľa § 32 ods. 1 písm. f) zákona o verejnom obstarávaní, t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ).

Verejný obstarávateľ neuzavrie zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov, ktorý nemožno odstrániť inými účinnými opatreniami).

Uchádzač môže preukázať splnenie podmienok účasti týkajúcich sa osobného postavenia podľa § 32 ods. 1 písm. e) a f) ZVO aj podľa § 152 ZVO

Technická alebo odborná spôsobilosť uchádzača:

Uchádzač predloží zoznam poskytnutých služieb za predchádzajúce tri roky od vyhlásenia zákazky s uvedením cien, lehôt dodania a odberateľov (vrátane kontaktných údajov odberateľa), ktorými preukáže praktické skúsenosti s realizáciou predmetu zákazky, a to s realizáciou školení minimálne:

* 1 krát PRINCE2® Foundation & Practitioner
* 1 krát TOGAF, buď TOGAF – Foundation alebo TOGAF – Certified
* 1 krát ArchiMate buď ArchiMate – Foundation alebo ArchiMate – Practitioner
* 1 krát ITIL

v kumulatívnej hodnote minimálne 10 000,- EUR bez DPH. Uchádzač v predloženom zozname preukáže, že celková hodnota poskytnutých služieb za uvedené oblasti bola v súhrnnej hodnote minimálne 10 000,- EUR bez DPH, pričom uchádzač môže túto hodnotu doložiť jednou zmluvou alebo kombináciou viacerých zmlúv. Ak odberateľom bol verejný obstarávateľ alebo obstarávateľ podľa zákona o verejnom obstarávaní, dokladom je referencia.

Ak uchádzač využije na preukázanie splnenia podmienok účasti technickej alebo odbornej spôsobilosti technické a odborné kapacity inej osoby, bez ohľadu na ich právny vzťah, musí uchádzač prijímateľovi v ponuke preukázať, že pri plnení zákazky bude skutočne používať kapacity osoby, ktorú využije na preukázanie splnenia predmetných podmienok účasti. Skutočnosť podľa predchádzajúcej vety preukazuje uchádzač písomným čestným vyhlásením (prísľubom) takejto inej osoby, že v prípade potreby bude uchádzačovi k dispozícií na plnenie predmetu zákazky počas celého trvania zmluvného vzťahu alebo písomnou zmluvou uzavretou medzi uchádzačom a osobou, ktorej kapacitami mieni uchádzač preukázať svoju technickú alebo odbornú spôsobilosť. Osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, na ktorú boli kapacity uchádzačovi poskytnuté. Zároveň osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) zákona o verejnom obstarávaní (nemá uložený zákaz účasti) a nesmie u tejto osoby existovať dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov nemožno odstrániť inými účinnými opatreniami).

Uchádzač je povinný strpieť výkon kontroly auditu, kontroly na mieste súvisiaceho s poskytovanými službami, kedykoľvek počas doby trvania tejto zmluvy, a to oprávnenými osobami na výkon tejto kontroly (auditu a poskytnúť im všetku potrebnú súčinnosť).

Uchádzač je povinný strpieť výkon kontroly/auditu/overovania oprávnenými osobami a poskytnúť im všetku potrebnú súčinnosť. Oprávnenými osobami sú najmä: Riadiaci orgán pre príslušný Operačný program a ním poverené osoby, Najvyšší kontrolný úrad SR, Ministerstvo financií SR, úrad vládneho auditu, certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané týmito orgánmi.

Uchádzač je povinný ak sa poskytovanie služieb týka projektu spolufinancovaného z fondov Európskej únie/Európskeho spoločenstva, dodržiavať povinnosti určené pre daný projekt.

### VI. Kritériá vyhodnotenia ponúk

Najnižšia cena za celý predmet zákazky

### VII. Podmienky týkajúce sa zmluvy

Výsledkom verejného obstarávania bude Zmluva o poskytnutí služieb a objednávky podľa potreby na dodanie požadovaného množstva predmetu zákazky. Verejný obstarávateľ si vyhradzuje právo, na základe výsledkov tohto postupu zadávania zákazky, nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie
* ak zodpovedný orgán vydá správu z kontroly verejného obstarávania, v ktorej neodporučí pokračovať vo finančných operáciách.

Prílohy:

Príloha č. 1 Opis predmetu zákazky

Príloha č. 2 Zmluva o poskytnutí služieb

V Bratislave, dňa 31. 01. 2022

..................................

Mgr. Lucia Bartošová